 እቲ ኣብ ባሕሪ ተወሊዱ ካብ ዕትብቲ ወላዲቱ ከይተፈልየ ገጽ ምድሪ ከይረኣየ ኣብ ባሕሪ ተወሊዱ ዝሞተ ኤርትራዊ ናጽላ ዕድል ገይሩ ካብቲ ሓደጋ እንተዝድሕን ሎሚ ሸውዓተ ዓመቱ መሊኡ መዋእለ ሕጻናት ወዲኡ ተማሃራይ ቀዳማይ ወይ ካልኣይ ክፍሊ ምሃለወሞ ነታ ነዛ ንዓይና ከይረኣየቶ ሓቚፋ ከይሰዓመቶ ሓቢራቶ ንዝሞተት ወላዲቱ ብተስፋን ፍሽኽታን ምኾልዓ ይብል ድሕሪ እቲ ህልቂት ንላምፔዱሳ በጺሑ ነቲ ሬሳታት ብዓይኑ ዝረኣየ ነባሪ ሚላኖ-ኢጣልያ ደስበለ መሓሪ እታ ዋይ ኣነ ደቀይ ለከምክኹም እባ! እናበለት ኣብ በበይኑ ዕለት ዒሕ-ፍንጭሕ ኢላ ንዝወለደቶም ዕምበባ ደቃ ሓቚፋ ናብ መዓሙቕ ባሕሪ ዝጠሓለት ኣደ ሎሚ ባሕሪ ሰጊራ ንቑጽ ምድሪ ክትረግጽ ዕድል እንተትገብር ኣብ ዝዓለበቶ ሃገር ምስ ሰለስተ ደቃ ብሰሓቕን ዋዕዋዕን ደሚቓን ሞይቃን ምሃለወት ክብል ስምዒቱ ይቕጽል በዓል ዝኽሪ እቶም ብንውሓት ሃገራዊ ኣገልግሎት ካብ ኩሉ ዝሓሰቡዎ መደባት ትምህርትን ናብራን መርዓን ደርዓን ተኾሊፎም መጻኢኦም ከሰክፎም ምስ ጀመረ ዝሓሸ ህይወትን ዕድልን ተመንዮም ኣብ ዝኣትውዎ ሃገር ተማሂሮም ክዓብዩ ሰሪሖም ከጥርዩ ተመርዕዮም ክፈርዩ ዕድመ ንዝደፍኡ ወለዶም ክኣልዩ ተመንዮም መከራ ሰሃራ ሰጊሮም ኣፍ ደገ ኢጣልያ ተስፋ እናማዕደው ዝተቖጽዩ ልዕሊ 350 ሰባት ነናይ ገዛእ ርእሶም ባህግን ሃንቀውታን ከምዝነበሮም ይገልጽ ኣባ ሙሴ ዘርኣይ ንሳቶም ጥራሕ እውን ኣይኮኑን ኩሉ ቀረባ ቤተሰብ ኣቦ ኣደ ሓፍቲ ሓው ሰብኣይ ሰበይቲ ውሉድ ወላዲ ድሕሪ እቲ ብህይወት ዝፈታትን መሪር ጉዕዞ ስደት ደጊም ኣብቲ እንሓስቦ ብደሓነ ሰላም በጺሕና ኢና ዝብል ደሃይ ብስራት ክሰምዕ እናተጸበየ እዩ ሃንደበት መሪር መርድእ ተረዲኡ ይብል ሸውዓተ ዓመት ንድሕሪ ተመሊሱ ነቲ ፍጻሜ ብምዝካር ምንጪ ስእሊ, Abraham እቲ ኩነታት ከመይ እዩ ነይሩ? 